เงินบาทปิด30.48/50
ธนาคารซีไอเอ็มบีไทยรายงาน เงินบาทปิดตลาด 30.48/50 อ่อนค่าจากช่วงเช้า ยังรอดูสถานการณ์ในภูมิภาค
15 มี.ค. 2554

ธนาคารซีไอเอ็มบีไทยรายงาน เงินบาทปิดตลาด 30.48/50 อ่อนค่าจากช่วงเช้า ยังรอดูสถานการณ์ในภูมิภาค
นักบริหารเงิน ธนาคารซีไอเอ็มบีไทย กล่าวว่า วันนี้เงินบาทปิดตลาดที่ระดับ 30.48/50 บาท/ดอลลาร์ จากช่วงเช้าที่เงินบาทเปิดตลาดที่ระดับ 30.31/32 บาท/ดอลลาร์ เงินบาทอ่อนค่าลงมาเรื่อยๆ ทำ High สุดที่ระดับ 30.50 บาท/ดอลลาร์ และ Low สุดที่ระดับ 30.34 บาท/ดอลลาร์
สำหรับค่าเงินสกุลต่างประเทศที่สำคัญ มีดังนี้ ค่าเงินเยน Sideway ปิดตลาดที่ระดับ 81.48/50 เยน/ดอลลาร์ จากช่วงเช้าที่เปิดตลาดที่ระดับ 81.78/83 เยน/ดอลลาร์ ส่วนค่าเงินยูโร ปิดที่ระดับ 1.3860/1.3865 ดอลลาร์/ยูโร จากช่วงเช้าที่เปิดตลาดที่ระดับ 1.3979/1.3982 ดอลลาร์/ยูโร
ทั้งนี้ ทิศทางเงินบาทยังต้องเกาะติดสถานการณ์ภูมิภาคต่อไป โดยคาดว่ากรอบการเคลื่อนไหวของเงินบาทระหว่าง 30.30-30.60 บาท/ดอลลาร์ 
สำหรับตัวเลขเศรษฐกิจวันอังคารนี้ กระทรวงแรงงานสหรัฐเปิดเผยราคานำเข้าและส่งออกเดือนก.พ., ธนาคารกลางสหรัฐ (เฟด) สาขานิวยอร์คเปิดเผยดัชนีภาวะธุรกิจโดยรวม (Empire State Index) เดือนมี.ค., กระทรวงการคลังสหรัฐเปิดเผยข้อมูลเงินทุนไหลเข้าสุทธิและปริมาณการซื้อพันธบัตรรัฐบาลสหรัฐของต่างชาติเดือนม.ค., สมาคมผู้สร้างบ้านแห่งชาติ (NAHB) เปิดเผยดัชนีตลาดที่อยู่อาศัยเดือนมี.ค.และ ธนาคารกลางสหรัฐ (เฟด) ประชุมนโยบายการเงิน